Diari Oficial de la Generalitat Valenciana


Sumari del DOGV 1214, del 02-01-1990 (1990/816118)

RESOLUCIÓ de 18 de desembre de 1989, de la Direcció General de Centres i Promoció Educativa, per la qual es fixa el procediment per a la prorroga o renovació dels concerts educatius la vigència dels quals finalitza el 31 d'agost de 1990.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1214

Data del DOGV
:   02-01-1990

Secció del DOGV
:   ALTRES DISPOSICIONS

Número del document
:   1990/816118


Data del document
:   18-12-1989

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 18 de desembre de 1989, de la Direcció General de Centres i Promoció Educativo, per la qual es fixa el procediment per a la pròrroga o renovació dels concerts educatius la vigència dels quals finalitza el 31 d'agost de 1990.  
El Reial Decret 139/1989 de 10 de febrer, estableix la possibilitat que els centres amb classificació provisional o condicionada puguen prorrogar els concerts educatius que subscribiren per un període d'un any, sempre que subsistesquen les necessitats d'escolarització que motivaren la subscripció del concert o que durant aquest període haguessen obtingut la classificació definitiva.  
Per donar compliment a la norma amunt consignada, la Conselleria de Cultura, Educació i Ciència, per Ordre de 15 d'abril de 1989 acordà prorrogar per un any els concerts educatius dels centres docents privats amb classificació provisional o condicionada que cobrien necessitats urgents d'escolarització i que no podien ser ateses de cap altra manera i també assenyalava que aquests concerts podrien ser renovats per un període igual a la resta de centres concertats sempre que haguessen obtingut la classificació definitiva i reuniren els altres requisits exigibles.  
Per això cal dictar les instruccions oportunes permetran aquest centres i aquests que sense haver obtingut la classificació definitiva continuen cobrin necessitats d'escolarització que no puguen ser ateses de cap altra manera, la pròrroga dels concerts de vigència anual.  
En virtut d'això, d?acord amb les atribucions conferides per la Disposició Final Primera de l?Ordre de la Conselleria de Cultura, Educació i Ciència de 27 de desembre de 1988,  
RESOLC:  
Primer  
Els centres docents privats, que en virtut d'allò que estableix l'Ordre de Conselleria de Cultura, Educació i Ciència de 15 d'abril de 1989 (DOGV de 21 d'abril), havien subscrit un concert educatiu de vigència anual, i hagen obtingut la classificació definitiva, podran sol·licitar la renovació del concert per al període de temps que resta al assenyalat al apartat Sisè-1 de la esmentada Ordre.  
Aquests centres sol·licitaran la renovació del concert en el termini d'un mes des de la publicació de l'Ordre de classificació.  
Segon  
Els centres docents privats amb classificació provisional o condicionada que en virtut d'allò que estableix l?esmentada Ordre de 15 d'abril de 1989, tinguen subscrit concert educatiu de vigència anual, i que no hagen obtingut la classificació definitiva podran sol·licitar pròrroga del concert educatiu per un altre any.  
Aquests centres sol·licitaran la pròrroga del concert durant el mes de gener de 1990.  
Tercer  
El procediment, en allà que no preveu la present Resolució, i els requisits per aprovar o denegar la renovació o, si s'escau pròrroga per un any, dels concerts educatius a què fan referència dels articles anteriors, seran aquells que regula el Reial Decret 2377/1985 de 18 de desembre (BOE de 27 de desembre), el Reial Decret 139/1989 de 10 de febrer (BOE de 11 de febrer), i els articles tercer a sisè de l'Ordre de Conselleria de Cultura, Educació i Ciència de 27 de desembre de 1988 (DOGV de 30 de desembre).  
Quart  
La formalització dels concerts educatius la pròrroga dels quals, o si pertoca se n'acorda la renovació, s'efectuarà en els models de document administratiu aprovats per l'Ordre de Conselleria de Cultura, Educació i Ciència de 26 d'abril de 1989 (DOGV de 2 de juny).  
DISPOSICIO TRANSITORIA  
Unica  
Els centres docents privats a què fa referència l'apartat primer, que havien obtingut la classificació definitiva abans de la publicació de la present Resolució, podràn sol·licitar la renovació del concert educatiu durant el mes de gener de 1990.  
València, 18 de desembre de 1989.   
El Director General de Centres i Promoció Educativa:   
Pere Vilches i Gonzàlez.